Νίκος Σπυρόπουλος (ποδοσφαιριστής)

Ο Νίκος Σπυρόπουλος (Ιωάννινα, 10 Οκτωβρίου 1983) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός αμυντικός.

 Καριέρα 
 Σε συλλογικό επίπεδο 
Η επαγγελματική του καριέρα ξεκίνησε το β' μισό της περιόδου 2000-01 από τον ΠΑΣ Γιάννινα, στον οποίο αγωνίστηκε 3,5 χρόνια, ως το τέλος της περιόδου 2003-04. Η απόδοσή του, ιδίως την τελευταία περίοδο που αγωνίστηκε ως βασικός στο πρωτάθλημα της Β΄ Εθνικής, προσέλκυσε το ενδιαφέρον του Πανιωνίου, στον οποίο μεταγράφηκε το 2004 και σύντομα έγινε βασικός στη θέση του αριστερού μπακ.

Έπειτα από τέσσερα χρόνια στον Πανιώνιο, τον Ιανουάριο του 2008 τον απέκτησε ο Παναθηναϊκός καταβάλλοντας στους "κυανέρυθρους" δύο εκατομμύρια ευρώ, μολονότι και ο Ολυμπιακός είχε δείξει έντονο ενδιαφέρον για την απόκτηση του.Στον Παναθηναϊκό ο Σπυρόπουλος, www.contra.gr

Τον Ιανουάριο του 2013 εντάχθηκε στο δυναμικό της ιταλικής Κιέβο Βερόνα,Στην Κιέβο ο Σπυρόπουλος, www.gazzetta.gr όπου και παρέμεινε για ένα εξάμηνο, ενώ τον Ιούλιο του ίδιου έτους, τον απέκτησε ο ΠΑΟΚ, από τον οποίο αποχώρησε έπειτα από δύο χρόνια.Τέλος από τον ΠΑΟΚ ο Σπυρόπουλος, www.contra.gr

 Στις εθνικές ομάδες 
Το 2007 οι εμφανίσεις του σε συλλογικό επίπεδο προσέλκυσαν το ενδιαφέρον του τότε ομοσπονδιακού προπονητή Ότο Ρεχάγκελ, ο οποίος τον κάλεσε στην εθνική Ανδρών.

Έκανε την πρώτη του εμφάνιση με την Ελλάδα στον εντός έδρας αγώνα για τα προκριματικά του Euro 2008 εναντίον της Μάλτας, ενώ συμμετείχε και στα τελικά της διοργάνωσης το καλοκαίρι του 2008. Υπήρξε επίσης μέλος της ελληνικής ομάδας στο Μουντιάλ 2010 που διεξήχθη στη Νότια Αφρική.

 Στατιστικά στοιχεία 
ΠερίοδοςΣύλλογοςΠρωτάθλημα Κύπελλο ΕυρώπηΣύνολοΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματα 2000-2004ΠΑΣ Γιάννινα33130003612004-2008/1 Πανιώνιος68150507812008/1-2013/1Παναθηναϊκός11814020014212013/1-7Κιέβο Βερόνα200000202013-2015 ΠΑΟΚ 1903030250 Περίοδος Εθνική Ελλάδας Συμμετοχές Τέρματα2004-2005  Ελπίδων 302007-2013 Ανδρών352

 Παραπομπές 

 Πηγές 

 Ο Νίκος Σπυρόπουλος στο soccerway
 Η καριέρα του Νίκου Σπυρόπουλου στο national-football-teams
 Το προφίλ του Νίκου Σπυρόπουλου στο transfermarkt
 "Super League 2007-2008, Ο απόλυτος οδηγός", εφ. SportDay.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναθηναϊκού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κιέβο Βερόνα
Κατηγορία:Ποδοσφαιριστές ΠΑΟΚ
Κατηγορία:Έλληνες ποδοσφαιριστές στο εξωτερικό